Desmond Tutu in hospitaal opgeneemDesmond Tutu (Julie 2018) Foto: Ayanda Ndamane/ANA Nobelprys vir Vrede-wenner emeritus-aartsbiskop Desmond Tutu is in ŉ hospitaal in Kaapstad opgeneem vir ŉ reeks toetse. Sy kantoor het Donderdag in ŉ verklaring gesê hy is in ŉ goeie luim. “Hy hoop om oor ŉ paar dae ontslaan te word.” Geen verdere besonderhede is verskaf nie. Die 86-jarige Tutu stry al byna twee dekades teen prostaatkanker.